Athavan Tamil News - ஆதவன் தமிழ் செய்திகள் | கந்த சஷ்டி விரதம் : முதலாம் நாள் நிகழ்வுகள்
கந்த சஷ்டி விரதம் : முதலாம் நாள் நிகழ்வுகள்
Updated: 17:05 GMT, Nov 12, 2015 | Published: 17:05 GMT, Nov 12, 2015 |
இந்துக் கடவுள் முருகப்பெருமானுக்கு உகந்த விரதங்களில் எல்லாம் முதன்மையானது கந்தசஷ்டி விரதமாகும். சஷ்டி விரதம் இருந்து முருகப்பெருமானை வழிபடுவோருக்கு கேட்ட வரம் எல்லாம் கிடைக்கும் என்பது பக்தர்களின் நம்பிக்கையாகும். முருகப்பெருமான் ஆலயங்களில் கந்த சஷ்டி விழா இன்று கோலாகலமாக தொடங்கியுள்ளது.
இலங்கையின் பல பாகங்களிலும் அமைந்துள்ள முருகன் ஆலயங்களில் கந்த சஷ்டி விரதம் கோலாகலமாக ஆரம்பமானது. இன்றைய முதல் நாள், நிகழ்வுகள் யாழ்ப்பாணத்தின் புகழ்பெற்ற இந்து ஆலயங்களான நல்லூர் கந்தசுவாமி கோவில், மாவிட்டபுரம் கந்தசுவாமி கோவில், செல்வச்சந்திதி முருகன் ஆலயம், இணுவில் கந்தசுவாமி கோயில் ஆகியவற்றிலும் சிறப்பாக இடம்பெற்றது.
கந்த சஷ்டி விரதம் இலங்கையில் மட்டுமல்லாது, இந்தியா மற்றும் தமிழர்கள் – இந்துக்கள் வாழும் நாடுகள் தோறும் சிறப்பாக கொண்டாடப்பட்டு வருகின்றது. இந்தியாவின் திருச்செந்தூரில் ஏராளமான பக்தர்கள் குவிந்துள்ளனர். விழாவின் முக்கிய நிகழ்ச்சியான சூரம்சம்ஹாரம் வரும் 17ம் திகதி நடக்கிறது.
செல்வச்சந்திதி முருகன் ஆலயம்